b'\n_START_ARTICLE_\nCeleron\n_START_SECTION_\nMudelid\n_START_PARAGRAPH_\nEnne Celeroni v\xc3\xa4ljalaskmist oli Intel sunnitud lahkuma low-end turult Cyrix 6x86, AMD k6 ja IDT WinChip protsessorite t\xc3\xb5ttu. Need protsessorid olid m\xc3\xb5eldud juba vananenud Socket 7 platvormi jaoks. Nendega konkureeris ainult Pentium MMX, mis tol ajal oli juba low-end turu protsessor. Aga Pentiumi MMX j\xc3\xb5udlus polnud enam piisav ja Intel otsustas teha Pentium II baasil soodsa protsessori. Nii \xc3\xb5nnestus Intelil v\xc3\xb5ita konkurentidelt suur turuosa.\n_START_SECTION_\nCovington\n_START_PARAGRAPH_\nEsimesed Celeroni pere protsessorid olid tehtud \xd0\xa1ovington-tuumaga, mis oli tegelikult Deschutes tuum ilma L2-vahem\xc3\xa4luta. L2-vahem\xc3\xa4lu puudumine viis selleni, et protsessor oli m\xc3\xa4rgatavalt aeglasem. See tekitas olukorra, et uue arhitektuuriga uus protsessor oli vanast m\xc3\xa4rgatavalt aeglasem. Enamik eksperte reageeris uuele protsessorile negatiivselt, andes Celeronile h\xc3\xbc\xc3\xbcdnimesid nagu Slugeron, Celery v\xc3\xb5i Deceleron. See sundis Intelit hiljem uut tuuma tegema. Covingtoni tuumaga ilmus ainult kaks mudelit 266 ja 300\xc2\xa0MHz sagedusega. Samal ajal, need protsessorid olid head \xc3\xbclekiirendamise jaoks, kuna enamikku neist v\xc3\xb5is \xc3\xbclekiirendada sagedustele 400 ja 450\xc2\xa0MHz v\xc3\xb5i rohkemgi. \xc3\x9clekiirendatud protsessorite j\xc3\xb5udlus 3D-m\xc3\xa4ngudes ei olnud palju v\xc3\xa4iksem kui sama sagedusega Pentium II protsessoritel, kuid nad olid mitu korda odavamad.\n_START_SECTION_\nCoppermine-128\n_START_PARAGRAPH_\nCoppermine-128 Celeronid kuuluvad juba Pentium III perre. Coppermine-128 tuum on ehitatud Coppermine tuuma baasil ja nagu varemgi on L2-vahem\xc3\xa4lu 128 kB, ning FSB sagedus 66\xc2\xa0MHz. Suurimaks uuenduseks oli SSE k\xc3\xa4sustiku tugi, mis oli Coppermine tuuma p\xc3\xa4rand. Coppermine Celeronide ja Pentium III ainsateks vahedeks oli Celeroni v\xc3\xa4hendatud L2-vahem\xc3\xa4lu ja esisiini sagedus 66\xc2\xa0MHz. Peaaegu k\xc3\xb5ik tol ajal toodetud protsessorid, sealhulgas AMD omad, kasutasid juba esisiini sagedusega 100 ja isegi 133\xc2\xa0MHz, mille t\xc3\xb5ttu Celeroni j\xc3\xb5udlus oli v\xc3\xa4iksem kui teistel protsessoritel._NEWLINE_Kui AMD esitles Duron protsessoriseeriat, kui vastust Celeronile, siis 66\xc2\xa0MHz esisiini t\xc3\xb5ttu Celeroni konkurentsiv\xc3\xb5ime puudus. Intel ei tahtnud Celeroni esisiini sagedust 100\xc2\xa0MHz peale t\xc3\xb5sta, sest tol ajal toodeti veel Pentium II protsessoreid 100\xc2\xa0MHz sagedusega, mida oli vaja realiseerida. Kuid 3. jaanuaril 2001 esitles Intel esimest Celeroni pere protsessorit, mis kasutas esisiini sagedusega 100\xc2\xa0MHz, milleks oli Celeron 800._NEWLINE_Esimesed Celeron protsessorid Coppermine-128 tuumaga (stepping cA2 ja cB0, 533-600\xc2\xa0MHz) t\xc3\xb6\xc3\xb6tasid 1,5 V tuuma pingel, Celeroni jaoks sagedusega 633\xe2\x80\x93700\xc2\xa0MHz oli pinge 1,65 V; hiljem tegi Intel protsessoreid, mis p\xc3\xb5hinesid uuel tuuma revisjonil ja kasutasid 1,7 (stepping cC0, 566\xe2\x80\x93850\xc2\xa0MHz) ja 1,75 V pinget (stepping cD0, 566 (OEM, Re-Celeron 850),733\xe2\x80\x931100\xc2\xa0MHz). Erinevalt protsessoritest cB0 steppinguga olid uuendatud protsessorid stabiilsemad ja kergemini \xc3\xbclekiirendatavad._NEWLINE_K\xc3\xb5ik Coppermine-128 Celeron protsessorid oli toodetud Socket 370 jaoks ja kasutasid FC-PGA t\xc3\xbc\xc3\xbcpi pakendit.\n_START_SECTION_\nMobile Pentium III Celeron\n_START_PARAGRAPH_\n14. veebruaril 2000 esitles Intel, nagu varemgi, Celeroni mobiilseid versioone, mis olid m\xc3\xb5eldud odavatele mobiilsetele arvutitele paigaldamiseks. Protsessoridel kasutati Coppermine-128 tuuma, mille esisiin t\xc3\xb6\xc3\xb6tas 100\xc2\xa0MHz sagedusega. Hiljem lisandusid protsessorid, millel esisiini sagedus oli 133\xc2\xa0MHz. Mobile Pentium III Celeron protsessorite seria ei toeta energias\xc3\xa4\xc3\xa4stmise tehnoloogiat SpeedStep. 21. mail 2001 esitleti Mobile Pentium III Celeron 600L ja 500L mudelid. Protsessoritel oli madalam toitepinge: 1,35 volti v\xc3\xb5rreldes 1,6 voldiga tavalisel Celeron Coppermine-128 mobiilsel versioonil. Maksimaalne TDP 600L versioonil on 14,4W erinevalt tavalisest mobiilsest Celeron 600 versioonist, millel TPD 20,0 W._NEWLINE_V\xc3\xa4lja t\xc3\xb6\xc3\xb6tati Mobile Pentium III Celeron protsessorid, millel oli v\xc3\xa4ike energiatarve. 21. mail ja 30. jaanuaril 2001 esitleti Celeron 600U ja 500U protsessoreid. Nende toitepinge oli veelgi madalam (1,1 V) ja seet\xc3\xb5ttu olid ka madalama TDP v\xc3\xa4\xc3\xa4rtusega (600U mudelil \xe2\x80\x93 9,7 W). Protsessorid olid ette n\xc3\xa4htud paigaldamiseks kontori- ja s\xc3\xbclearvutisse._NEWLINE_Mobile Pentium III Coppermine-128 tuumaga Celeron protsessorite seeria toodeti 495-kontaktse mPGA2 v\xc3\xb5i BGA2 korpustega t\xc3\xbc\xc3\xbcpides v\xc3\xb5i joodeti otse emaplaadile.\n_START_SECTION_\nWillamette-128\n_START_PARAGRAPH_\n15. mail 2002 esitles Intel uut Celeron protsessorit, mis oli ehitatud NetBurst arhitektuuri baasil ja millel oli Willamette tuum, mis on sarnane Pentium 4 omaga, erinevuseks on Celeroni 128 kB k\xc3\xa4rbitud L2-vahem\xc3\xa4lu. J\xc3\xa4ttes k\xc3\xb5rvale asjaolu, et protsessoril olid k\xc3\xb5ik tavalise Willamette tuuma omadused, v\xc3\xa4hendas k\xc3\xa4rbitud L2-vahem\xc3\xa4lu oluliselt protsessori j\xc3\xb5udlust. Aga reklaam m\xc3\xa4ngis olulist rolli selle protsessori turundamisel, sest m\xc3\xbc\xc3\xbcgis pakuti arvuteid Pentium 4 protsessoriga, "C" t\xc3\xa4hega l\xc3\xb5ppus, mis t\xc3\xa4hendas, et tegelikult oli tegemist Celeron protsessoriga. Celeron Willamette-128 tuumaga ilmus kahes versioonis \xe2\x80\x93 1,7 ja 1,8\xc2\xa0GHz. P\xc3\xa4rast Celeroni ilmumist Northwood-128 tuumaga v\xc3\xb5eti need protsessorid tootmisest maha.\n_START_SECTION_\nCedar Mill\n_START_PARAGRAPH_\nCeleron D protsessorid Cedar Milli tuumaga ilmusid 2006. aasta teise kvartali alguses. Cedar Milli tuumast, mis oli kasutatud Pentium 4 protsessorites, nad erinesid, sest nende L2-vahem\xc3\xa4lu on 512 kB. Toodeti Celeron D 352 (3,2\xc2\xa0GHz) ja Celeron D 356 (3,33\xc2\xa0GHz) mudeleid. Seeria ei kestnud kaua, sest selleks ajaks otsustas Intel loobuda NetBurst arhitektuurist ja minna \xc3\xbcle Core arhitektuurile.\n_START_SECTION_\nWolfdale\n_START_PARAGRAPH_\n2008. ja 2009. aastal ilmusid Celeron Dual-Core protsessorid, mis p\xc3\xb5hinevad Wolfdale (45\xc2\xa0nm) tuuma R0 steppingul. Nende L2-vahem\xc3\xa4lu maht on 1 MB ja esisiini sagedus on 800\xc2\xa0MHz. Seeria oli esindatud kahe protsessoriga \xe2\x80\x93 E3200 (SLGU5) ja E3300 (SLGU4), vastavalt 2,4 ja 2,5\xc2\xa0GHz sagedusega. 2010 aasa jaanuari algusel ilmus E3400 (SLGTZ) 2,6\xc2\xa0GHz sagedusega. Peamine vahe Allendale Celeronidega on kaks korda suurem L2-vahem\xc3\xa4lu (seega parem j\xc3\xb5udlus) ja Intel VT-x toetus.\n_START_SECTION_\nSandy Bridge\n_START_PARAGRAPH_\nTeatanud plaanidest alustada Celeron protsessoride tootmisega Sandy Bridge arhitektuuriga. On teada \xc3\xbchest \xc3\xbchetuumalisest mudelist \xe2\x80\x93 Celeron G440 (1600\xc2\xa0MHz, max TDP 35 W) ja kahest kahetuumalisest mudelist \xe2\x80\x93 G530 ja G540 (2400\xc2\xa0MHz ja 2500\xc2\xa0MHz, max TDP 65 W)._NEWLINE_V\xc3\xa4ljaandmise t\xc3\xa4htaeg oli 2011. aasta septembris.\n_START_SECTION_\nClarkdale\n_START_PARAGRAPH_\nKui Intel tutvustas oma i3 ja i5 protsessoreid koodnimega "Clarkdale" jaanuaris 2010, tutvustati ka uut Celeroni seeriat, mille esimeseks mudeliks sai Celeron G1101. See on esimene Celeroni protsessor integreeritud PCI Express siiniga ja integreeritud graafikaga. Vaatamata sellele, et ta kasutab sama kiipi nagu i5-6xx protsessorid, ei toeta ta Turbo Boost, Hyper Threading, VT-d, SMT, Trusted Execution Technology v\xc3\xb5i AES k\xc3\xa4sustiku tehnoloogiaid ja kasutab ainult 2 MB L3-vahem\xc3\xa4lu.\n_START_SECTION_\nJasper Forest\n_START_PARAGRAPH_\nCeleron P1053 on emaplaadile integreeritud protsessor Socket 1366 jaoks "Jasper Forest" perekonnast. Teised selle perekonna liikmed on Xeon C35xx ja C55xx m\xc3\xa4rgistusega. Jasper Forest on tihedalt suguluses Lynnfield tuumaga, omades nelja tuuma, 8 MB L3-vahem\xc3\xa4lu, QPI liidest, kuid Celeroni puhul on enamus nendest asjadest keelatud.\n_START_SECTION_\nCeleron M\n_START_PARAGRAPH_\nCeleron M-i aluseks on Pentium M-i sarnased tuumad, mis olid m\xc3\xb5eldud mobiilsete arvutite jaoks. Sellel protsessoril oli k\xc3\xa4rbitud L2-vahem\xc3\xa4lu ja see ei toetanud SpeedStep tehnoloogiat. SpeedStepi puudumise t\xc3\xb5ttu on akude kestvus oluliselt l\xc3\xbchem, kuid kuna Celeron M TDP oli madalam kui Pentium M mudelitel, said nad \xc3\xbcsnagi populaarseks._NEWLINE_Celeron M ei ole Intel Centrino platvormi osa, sest Intel pole dikteerinud emaplaadi kiibistiku t\xc3\xbc\xc3\xbcpi ja Wi-Fi olemasolu.'